Kutija smrti
<s>Kutija smrti (주검의 상자 - Jugeomeui sangja) je južnokorejski crno-bijeli igrani film snimljen 1955. godine u režiji Kim Ki-younga, a kome je to predstavljao režijski debi, poznat također i kao prvo zvučno ostvarenje korejske kinematografije.</s><s>Po žanru je mješavina drame i trilera, a protagonist je seoski mladić koji sticajem okolnosti završi u logoru komunističkih aktivista koji namjeravaju podmuklim terorističkim akcijama pridobiti seljake na svoju stranu.</s><s>Radnja prikazuje kako nastoji osujetiti njegove namjere, ali i napustiti logor prije nego što u njemu eksplodira tempirana bomba.</s>

<s>Kutija smrti je snimljena nekoliko godina nakon završetka korejskog rata, u kome je Kim Ki-young radio za američku vojsku, odnosno njene jedinice zadužene za psihološki rat i propagandu koje su, između ostalog, bile snimale propagandne filmove.</s><s>Kim je tada stekao ne samo vrijedno iskustvo, nego su mu Amerikanci ostavili i dio tehničke opreme sa kojom je dovršio vlastiti film.</s><s>I sam je film imao snažan propagandni, odnosno antikomunistički naboj.</s><s>Usprkos toga, dobio je brojne pohvale od strane kritike, te bio zaslužan za uspješni nastavak Kimove karijere.</s>

<s>Usprkos važnosti za historiju korejske kinematografije, njegove su kopije brzo iščezle te se dugo vremena smatrao izgubljenim.</s><s>Jedna je kopija 2011. godine pronađena u američkoj arhivi, ali bez tonskog zapisa.</s>

<s>Izvori</s>

<s>Literatura</s>

<s>Vanjske veze</s>

<s>Južnokorejski filmovi
Dramski filmovi
Triler filmovi
Propagandni filmovi
Izgubljeni filmovi</s>

